
2013 оны ... дүгээр сарын ...                                      Дугаар .....                               Улаанбаатар хот


“Материалимпэкс” ХК-ийн Хувьцаа эзэмшигчдийн ээлжит хурал 2013 оны 04 дугаар сарын 16-ны өдрийн 10 цаг 00 минутанд компанийн хурлын танхимд эхэлж 12 цаг 00 минутанд дуусав. Хурлын нийт 100 хувийн ирц бүрдсэн тул эхлүүлэв.

Хуралдааныг Б.Зориг даргалж, тэмдэглэлийг ТУЗ-ийн НБДарга Г.Сарнай хөтлөв.

Хуралд нийт 1.368.206 /Нэг сая гурван зуун жаран найман мянга хоёр зуун зургаа/ саналын эрхтэй хувьцаа эзэмшигчдээс 1.167.782 /Нэг сая нэг зуун жаран долоон мянга долоон зуун наян хоёр/ саналын эрхтэй хувьцаа эзэмшигч ирснийг тооллогын комиссын дарга Т.Мөнхжаргал танилцуулснаар хурлын ирц 85.4 хувь байгааг танилцуулснаар хурлыг хуралдуулахаар санал нэгтэй батлав.

Хуралд хувьцаа эзэмшигчдээс гадна тооллогын комиссоор томилогдсон комиссын дарга Т.Мөнхжаргал, Б.Данзандорж, Б.Эрэлхэг нар урилгаар оролцов. 

ХЭЛЭЛЦСЭН НЬ: Хурлын дарга Б.Зориг хуралд оролцож байгаа хүмүүсийг өөрсдийгөө танилцуулахыг хүслээ.

Хуралд хувьцааны саналын эрхтэй

1. Б.Зориг – 768062 
2. Д.Тунгалаг – 97792 
3. З.Цолмон – 155468 
4. З.Тогос – 144272 
5. Д.Оюун – 1279 
6. Г.Аюушмаа – 524 
7. Б.Мөнхтуяа – 2 
8. Г.Болормаа – 5 
9. А.Чулуун – 5 
10. Ч.Раднаадагва – 373 нар оролцов.

Хурлын дарга Б.Зориг үргэлжлүүлэн хурлын дотоод журам, дэгийг танилцуулан хувьцаа эзэмшигчдээр батлуулж, хуралд хэлэлцэх асуудлыг нэг бүрчлэн танилцууллаа.

ТУЗ-ийн дарга Г.Аюушмаа 2012 оны санхүүгийн тайланд хийсэн ТУЗ-ийн дүгнэлт болон ТУЗ-ийн 2012 онд хийж гүйцэтгэсэн ажлын гол гол онцлох ажлуудыг танилцууллаа. 

Г.Аюушмаа: Манай компани 2012 онд ашиг орлого өндөртэй ажилласан жил байлаа үүнийгээ дагаад зардал ч гарсан. Гол зардалд цалин, цахилгаан гэх мэтийн зүйлүүд харагдаж байна.
ТУЗ-ийн бүх гишүүдээ Компанийн Засаглалын мэрэгшүүлсэн сургалтанд хамруулсан.

Д.Оюун: Аудитын хорооны дүгнэлтийг уншиж танилцууллаа.

Б.Зориг: Санал асуулгаа танилцуулагдсан асуудлынхаа дараа тухай бүрт нь хэлэлцээд явах уу? Эсвэл бүгд танилцуулагдсаны дараа санал асуулгаа явуулах уу?

Бүгд санал асуулгаа бүгд танилцуулагдсаны дараа хэлэлцэхээр болов.

Б.Зориг: 2013 оны үйл ажиллагааны болон бизнес төлөвлөгөөг танилцууллаа. 

Д.Оюун: Санхүүгийн товч тайланг уншиж танилцууллаа. Манай компани үйл ажиллагаагаа өрөгжүүлж бетон зуурмагийн үйлдвэр байгуулж байгааг та бүхэн мэдэж байгаа. Бетон зуурмагийн талбай сунгахад тодорхой хэмжээний зардал гарна гэж бид тооцож байгаа. Тиймээс нэгж хувьцаанд ноогдох ашигийг 100 /нэг зуун/ төгрөг байхаар санал оруулж байна.

Б.Зориг: Бид ашигаа  хуваарилахдаа гол нь биш байгууллагынхаа хөгжин дэвшихэд ахиц түлхэц болсон шинэ шинэлэг техник, технологийг нэвтрүүлж, шинэ үйлдвэр байгуулах нь зөв гэж үзэж байгаа.

Ч.Раднаадагва: Бетон зуурмагийн үйлдвэр хүчин чадлын хувьд ямар вэ?

Б.Зориг: Цагт 120 м3 зуурмаг үйлдвэрлэх хүчин чадалтай.

Г.Болормаа: Азийн хөгжлийн банкны зээлийн хувьд ямар түвшинд байгаа вэ?

[bookmark: _GoBack]Б.Зориг: Анх 10,685,800 ам долларын буюу 1,184,622,000 төгрөгийн барааг 1992-1993 онуудад хүлээн авч 1992-1995 онуудад 891,090,502 төгрөгийг төлж байсан. Үлдэгдэл 293,531,198 төгрөг байгаа. Сангийн Яамны шүүхэд хандсан нэхэмжлэлийг анхан шатны шүүхийн шийдвэрээр хөөн хэлэлцэх хугацаа дууссан тул хэрэгсэхгүй болгосон боловч Нийслэлийн давж заадах шатны хурлаас анхан шатны шүүхэд буцаасан.

Ч.Раднаадагва: Хараат бус гишүүнтэй юу? Ямар шалгуурыг үндэслэж сонгосон бэ?

Б.Зориг: Сонгон шалгаруулалтын журмаар зар өгч сонгосон. Үүнээс нэг хүнийг санал тавьж ажиллуулж байгаа.

Б.Мөнхтуяа: Блокны үйлдвэрт онцгой шинэ техник технологи байгаа юу?

Б.Зориг: Сүүлийн үеийн Хятдад үйлдвэрлэсэн гадны улс орнуудруу гаргадаг тоног төхөөрөмжийг нэмвтрүүлж байгаа.

Г.Болормаа: Хүнсний бүтээгдэхүүн импортоор оруулдаг гэсэн. Хаа хаанаас ямар нэр төрлийн бүтээгдэхүүн оруулж ирдэг вэ?

Д.Оюун: 2012 онд Япон улс Монго улсын Засгийн газрын хоорондын гэрээний дагуу цаган будаа импортлосоныг манай компани хадгалсан. Мөн элсэн чихрийг Английн Czarnicow sugar компаниас импортолж оруулж ирдэг байгаа.

Б.Зориг: Өөр асууж тодруулах зүйл та бүхэнд байна уу? 

Бүгд байхгүй гэв.

Асуулт хариулт санал шүүмжлэлээ хааж Тооллогын комисс санал авах хуудсыг тарааж, хэсэг хугацааны дараа бөгөлсөн саналын хуудсыг авч Тооллогын комиссын дарга Т.Мөнхжаргал тооллогын дүнгийн талаарх тогтоол уншиж танилцууллаа.

Тооллогын комиссын тогтоол санал нэгтэй батлагдлаа.

Б.Зориг: Хувьцаа эзэмшигчдийн хурлаас гарах тогтоолын төслийг уншиж танилцуулав.
      1.   2012 оны үйл ажиллагааны болон санхүүгийн тайлан
      2.   2013 оны бизнес төлөвлөгөө батлах
      3.   Ногдол ашиг хуваарилах тухай тус тус батлав.

Тогтоол 100 хувийн санал нэгтэй батлагдав.

ШИЙДВЭРЛЭСЭН НЬ: 
1. 2012 үйл ажиллагааны тайлан болон санхүүгийн тайлан, 2013 оны бизнес төлөвлөгөөндөө хувьцаа эзэмшигчдийн зүгээс гаргасан санал хүсэлтийг оруулан ажиллах. Компанийн уриа, эрхэм зорилготой болох. Шинэлэг санаа, шинэ бүтээлийг дэмжин ажиллахыг компанийн удирдлагууд болон төлөөлөн удирдах зөвлөлийн гишүүдэд үүрэг болгов.
2. Хувьцаа эзэмшигчдийн хурлын материалыг хуулийн заасан хугацаанд зохих ёсны газруудад нь хүргүүлэхийг ТУЗ-ийн нарийн бичгийн дарга Г.Сарнайд үүрэг болгов.
3. Нэгж хувьцаанд оногдох ногдол ашгийг 100 /нэг зуун/ төгрөгийг “ҮЦТТТХТ” ХХК-иар дамжуулан 2013 оны 03 дугаар сарын 18-ны бүртгэлийн өдөр тасалбар болгосон хугацаагаар тооцож хувьцаа эзэмшигчдийн хувийн дансанд 2 дугаар улиралд багтаан байршуулахаар тогтов.


Б.Зориг: Хаалтын үг хэлж хурлыг өндөрлүүлэв.


             ХУРЛЫН ДАРГА                                                                            Б.ЗОРИГ

ХУРЛЫН ТЭМДЭГЛЭЛ ХӨТӨЛСӨН                                      Г.САРНАЙ

